Ar putea fi schimbat Joe Biden de Democrați din cursa pentru președinția SUA? Andrei Muraru: Pariul lor a fost neinspirat
Ambasadorul României în SUA, Andrei Muraru, a declarat, vineri seară, în cadrul emisiunii LIVE cu Alexandru Rotaru, de la Digi24, că „pariul” Partidului Democrat din SUA pentru dezbaterea dintre Joe Biden și Donald Trump a fost „unul neinspirat”. Muraru a afirmat că Democrații au mizat pe o dezbatere timpurie pentru a respinge întrebările privind vârsta actualului președinte și a sublinia pregătirea lui pentru un nou mandat, însă efectul a fost unul invers. „Poate că unii s-au gândit că ar fi un ultim moment în care candidatul democrat poate fi înlocuit în mijlocul verii”, este de părere reprezentantul României la Washington.